ໝີແດງແປງກາຍ

ໝີແດງແປງກາຍ () ເປັນຮູບເງົາຄອມພິວເຕີແອນິເມຊັນອາເມຣິກາແນວຕະຫຼົກແຟນຕາຊີ ສາຍອອກໃນປີ 2022 ສ້າງໂດຍ ພິກຊາ ແອນິເມຊັນ ສະຕູດິໂອສ໌ ແລະ ຈັດຈຳໜ່າຍໂດຍ ວໍລ ດິສນີ ສະຕູດິໂອສ໌ ໂມຊັນ ພິກເຈີ ຮູບເງົາກຳກັບໂດຍ ໂດມີ ຊີ (ແມ່ນການກຳກັບຮູບເງົາຄັ້ງທໍາອິດຂອງນາງ) ຂຽນບົດໂດຍ ຊີ ແລະ ຈູເລຍ ໂສ ຕົວລະຄອນໃຫ້ສຽງໂດຍ ໂຣຊາລີ ຈຽງ, ແຊນດຣາ ໂອ, ເອວາ ມໍຣສ໌, ຮາເຢອິນ ປາກ, ໄມຕຣີຍີ ຣາມກຣີສະນະ, ໂອໄຣອອນ ລີ, ໄວ ຊິງ ໂຮ, ທຣິສຕັນ ອັລເລີຣິກ ເຊິນ ແລະ ເຈມ ຫົງ

ຮູບເງົາດຳເນີນເລື່ອງທີ່ ໂຕຣອນໂຕ, ລັດອອນແທລີໂອ ໃນປີ 2002 ເລົ່າເລື່ອງລາວຂອງ ເໝີຍລິນ. "ເໝີຍ" ລີ ນັກຮຽນຍິງຊາວຈີນ-ການາດາ ອາຍຸ 13 ປີ ທີ່ແປງກາຍເປັນ ແພນດ້າແດງ ໃນເວລາທີ່ນາງມີອາລົມທີ່ຮຸນແຮງ  ຮູບເງົາໄດ້ເລີ່ມພັດທະນາໃນປີ 2018. ຫຼັງຈາກທີ່ນາງໄດ້ນໍາສະເໜີຕໍ່ ພິກຊາໃນເດືອນຕຸລາ 2017 ຮູບເງົາໄດ້ຮັບແຮງບັນດານໃຈຈາກປະສົບການຂອງຊີໃນໂຕຣອນໂຕ ໝີແດງແປງກາຍ ເປັນຮູບເງົາພິກຊາເລື່ອງທໍາອິດທີ່ໄດ້ກໍາກັບໂດຍຜູ້ຍິງດຽວ ແລະ ຄັ້ງທີສອງທີ່ມີຊາວອາຊີເປັນຕົວລະຄອນນຳ ຕໍ່ຈາກ Up (2009 film)

ໝີແດງແປງກາຍ ສາຍຮອບພິເສດທີ່ ເອ​ເວີ​ລີ​ແມນໂບ​ໂລ​ຢາດ ໃນລອນດອນເມື່ອວັນທີ 21 ກຸມພາ ປີ 2022 ຮູບເງົາສາຍຮອບປະຖົມມະທັດເມື່ອວັນທີ 1 ມີນາ ແລະ ສາຍໃນບໍລິການສະຕຣີມມິ່ງ ດິສນີ+ ເມື່ອວັນທີ 11 ມີນາ ພ້ອມກັບສາຍໃນຮູບເງົາທີ່ ໂຮງລະຄອນເອລແຄບປິຕັນ ແລະ ເອເອັມຊີເອັມໄພຣ໌ 25 ຮູບເງົາສາຍໃນໂຮງຮູບເງົາຂອງປະເທດສ່ວນໃຫຍ່ທີ່ບໍ່ມີດິສນີ+ ແລະ ໄດ້ຮັບຄຳຊົມຈາກນັກວິຈານໃນເລື່ອງຂອງເນື້ອເລື່ອງ, ຕະຫຼົກ, ແອນິເມຊັນ, ການໃຫ້ສຽງ ແລະ ການໃຊ້ວັດທະນະທຳ

ສ່ວນໃນປະເທດລາວມີກຳນົດສາຍໃນໂຮງຮູບເງົາ ວັນທີ 10 ມີນາ ປີ 2022

ອ້າງອີງ